

Република Србија

Аутономна Покрајина Војводина

Општинска управа општине Оџаци

**Одељење за урбанизам, стамбено-комуналне и**

**имовинско-правне послове**

Број: **ROP-ODZ-4111-CPI-4/2018**

Заводни број: 351-263/2018-01

Дана: 06.09.2018.године

 ОЏАЦИ

 Одељење за урбанизам, стамбено-комуналне и имовинско-правне послове Општинске управе општине Оџаци, поступајући по захтеву „KODEX STOJAČIĆ“ доо из Дероња, Улица Бранка Баруданова број 1а, поднетом преко пуномоћника „Технохидросфера“ из Беочина, кога заступа Милутиновић Душан из Новог Сада Улица Ђорђа Никшића Јохана бр. 6, за издавање грађевинске дозволе, на основу члана 8ђ. и 134. Закона о планирању и изградњи („Сл.гласник Р.С.“, број 72/09, 81/09, 24/2011, 121/2012, 42/2013, 50/2013, 98/2013, 132/2014 и 145/14), члана 16. и 17. Правилника о спровођењу поступка обједињене процедуре електронским путем („Сл.гласник РС“, брoj 113/2015, 96/2016 и 120/2017), члана 71. став 1. тачка 3. Статута општине Оџаци („Сл. лист општине Оџаци“, број 17/08 и 27/10), члана 19. Одлуке о организацији Општинске управе општине Оџаци („Службени лист општине Оџаци“, број 20/2017) и члана 136. Закона о општем управном поступку („Службени гласник РС“, број 18/16), доноси:

**Р Е Ш Е Њ Е**

**О ГРАЂЕВИНСКОЈ ДОЗВОЛИ**

**ИЗДАЈЕ СЕ грађевинска дозвола „KODEX STOJAČIĆ“ доо** из Дероња, Улица Бранка Баруданова број 1а**, за изградњу рибњака** на катастарској парцели број 2819 к.о. Дероње, укупне површине 158636 m2. Објекат је категорије Г, класификационе ознаке 215201.

Укупна бруто површина рибњака са насипима је 15ha. Укупна нето површина воденог огледала рибњака је 12ha.

**Предрачунска вредност** радова износи **24.263.110,20** динара (без ПДВ-а).

 Саставни део овог Решења чине:

* Локацијски услови број ROP-ODZ-4111-LOC-3/2018 од 20.05.2018.год.;
* Извод из пројекта за грађевинску дозволу са главном свеском, израђен од стране Пројектни биро „Технохидросфера” доо Беочин, Трг цара Лазара бр. 30, под бројем ТД 52/18 јун 2018., одговорно лице пројектанта Душан Милутиновић, дипл.инж.геол., главни пројектант Наташа Стојановић, дипл.инж.грађ., лиценца ИКС број 314 Н290 09;
* Техничка контрола пројектне документације израђена под бројем 001/2018 од јула 2018.године од стране агенције „Водаинжењеринг“ Нови Сад, одговорно лице Данијела Миковић, вршилац техничке контроле Милован Грубјешић дипл.инж.грађ. лиценца ИКС број 314 Н656 09;
* Пројекат за грађевинску дозволу израђен од стране Пројектни биро Пројектни биро „Технохидросфера” доо Беочин, Трг цара Лазара бр. 30, под бројем ТД 52/18 јун 2018., одговорно лице пројектанта Душан Милутиновић, дипл.инж.геол., главни пројектант Наташа Стојановић, дипл.инж.грађ., лиценца ИКС број 314 Н290 09.

 Обавезује се инвеститор да најкасније осам дана пре почетка извођења радова, пријави почетак грађења објекта, органу надлежном за издавање грађевинске дозволе.

 Обавезује се инвеститор да пре почетка извођења радова прибави сагласност на пројектно-техничку документацију Одељења за инвестиције и јавне набавке Општинске управе Оџаци и управљача железничке инфраструктуре..

Грађевинска дозвола за објекат описан у ставу 1. диспозитива престаје да важи ако се не отпочне са грађењем објекта, односно извођењем радова, у року од две године од дана правоснажности овог Решења.

 Грађевинска дозвола за објекат описан у ставу 1. диспозитива престаје да важи ако се у року од **пет** година од дана правоснажности решења којим је издата грађевинска дозвола, не изда употребна дозвола.

Орган надлежан за издавање ове грађевинске дозволе не упушта се у оцену техничке документације која чини саставни део грађевинске дозволе, те у случају штете настале као последица примене исте, за штету солидарно одговарају пројектант који је израдио и прописао техничку документацију, вршилац техничке контроле и инвеститор.

**О б р а з л о ж е њ е**

„KODEX STOJAČIĆ“ доо из Дероња, Улица Бранка Баруданова број 1а, преко пуномоћника-„Технохидросфера“ из Беочина, кога заступа Милутиновић Душан из Новог Сада, поднео је захтев, за издавање грађевинске дозволе за изградњу објекта ближе описаног у диспозитиву овог Решења.

 Уз захтев за издавање грађевинске дозволе је приложено:

* Извод из пројекта за грађевинску дозволу са главном свеском, израђен од стране Пројектни биро „Технохидросфера” доо Беочин, Трг цара Лазара бр. 30, под бројем ТД 52/18 јун 2018., одговорно лице пројектанта Душан Милутиновић, дипл.инж.геол., главни пројектант Наташа Стојановић, дипл.инж.грађ., лиценца ИКС број 314 Н290 09;
* Техничка контрола пројектне документације израђена под бројем 001/2018 од јула 2018.године од стране агенције „Водаинжењеринг“ Нови Сад, одговорно лице Данијела Миковић, вршилац техничке контроле Милован Грубјешић дипл.инж.грађ. лиценца ИКС број 314 Н656 09;
* Пројекат за грађевинску дозволу израђен од стране Пројектни биро Пројектни биро „Технохидросфера” доо Беочин, Трг цара Лазара бр. 30, под бројем ТД 52/18 јун 2018., одговорно лице пројектанта Душан Милутиновић, дипл.инж.геол., главни пројектант Наташа Стојановић, дипл.инж.грађ., лиценца ИКС број 314 Н290 09.
* Графичке прилози техничке документације у dwg формату;
* Kатастарско топографски план;
* Пуномоћ за подношење захтева и
* Доказ о уплати прописане таксе и накнаде за Централну евиденцију

По службеној дужности, овај орган је прибавио Препис листа непокретности бр. 70 к.о. Дероње.

Како је уз захтев за издавање грађевинске дозволе за извођење радова из става 1 диспозитива Решења поднета сва потребна документација из члана 135. Закона о планирању и изградњи („Службени гласник РС“, број 72/2009, 81/2009-исп, 24/2011, 121/2012, 42/2013-УС, 50/2013-УС, 98/2013-УС, 131/2014 и 145/2014) и члана 15. Правилника о спровођењу поступка обједињене процедуре електронским путем („Сл.гласник РС“, брoj113/2015, 96/2016 и 120/2017), то је решено као диспозитиву.

**ПОУКА О ПРАВНОМ ЛЕКУ**: Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевину и саобраћај у Новом Саду, ул. Булевар Михајла Пупина број 16.

Руководилац Одељења,

Татјана Стаменковић, дипл.инж.грађ.